Kumpanija lokali fil-qasam tat-telekomunikazzjoni għall-ewwel darba qed twassal l-internet 4G+ f’pajjiżna u se tibda minn Għawdex. B’veloċità ta’ downloads sa 210 Mbps, il-4G+ iwassal għal esperjenza online li hija sa 60 fil-mija iżjed b’saħħitha mill-4G. Fi stqarrija, il-kumpanija Vodafone qalet li l-introduzzjoni tal-4G+ tagħti spinta lil kull attività li tinvolvi l-użu tal-internet, bħal-użu tal-apps, it-trasferiment f’ħin reali ta’ dejta, strimjar, kif ukoll twassal għal downloads u tfittxija ta’ siti fuq l-internet (browsing) b’rati iżjed mgħaġġla kif ukoll wiri aħjar ta’ vidjos. Il-kumpanija qalet li kljenti b’mowbajls kompatibbli m’għandhom bżonn jagħmlu xejn biex jaċċessaw il-4G+ network għax dawn il-mobiles weħidhom se jkunu qegħdin isibu s-settings addattati għal prestazzjoni aħjar. Il-kumpanija stiedent lill-Għawdxin kollha biex jiġbru s-SIM card tagħhom bla ħlas b’ 1GB ta’ internet b’xejn mill-ħwienet tagħhom.